Allerede tidligt onsdag morgen var der travlhed i Hadsund, hvor alt skal være klart til Dronning Margrethe og Prins Henriks besøg. Før klokken 08 var rytterne fra Gardehussarregimentet allerede i gang med at øve med hestene, der skal med i eskorten på regentparrets karettur. Turen begynder klokken 10.25 fra havnen i Hadsund. Det har muligvis været ekstra vigtigt for rytterne at få det hele øvet igennem, efter at en hest kom til skade under prøverne tirsdag. Her blev en hest klemt under nogle vognstænger. Selvom den skulle være sluppet uden særlige mén, skal den ikke med på karretturen onsdag. Se flere billeder fra forberedelserne til dagen i billedhjulet ovenfor. Du kan læse alt om regentbesøget og se programmet for dagen her: http://royal.mariagerfjord.dk/ TV2/Nord følger regentparrets besøg hele dagen. Følg med i vores udsendelser og her på tv2nord.dk.

Referat:
Allerede fra morgenstunden blev der øvet med hestene, der skal være klar til regentparrets karrettur i Hadsund onsdag formiddag. Se flere billeder fra forberedelserne her.